OPĆINA SABORSKO, Senj 44, 47306 Saborsko, OIB: 97869213325, koju zastupa općinski načelnik Marko Bićanić kao Davatelj (u daljem tekstu Davatelj)

i

udruga___________________________________________________,OIB:______________, koju zastupa _________________________, osoba ovlaštena za zastupanje (u daljem tekstu Korisnik), 

sklopili su

UGOVOR br. ___
o dodjeli financijskih sredstava programa i projekata od interesa za opće dobro koje provode udruge na području Općine Saborsko u 2026. godini

Članak 1.
Ovaj se ugovor zaključuje između ugovornih strana temeljem provedenog javnog natječaja za financiranje programa i projekata od interesa za opće dobro koje provode udruge na području općine Saborsko u 2026. godini (u daljnjem tekstu: Javni natječaj) i Odluke o dodjeli financijskih sredstava KLASA:________________  URBROJ:_______________ od ___________________ godine.
	

Članak 2.
Ovim ugovorom financira se program / projekt korisnika pod nazivom 

''_________________________________________________________________________''(naziv projekta/programa).

Ukupna vrijednost ugovora ____________ eura (slovima: _____________________)

Davatelj financijskih sredstava financira ovaj program/projekt u iznosu od _________ eura (slovima: __________________), osiguranih u proračunu za 2026. godinu.

Razdoblje provedbe projekta je od 01. siječnja do 31. prosinca 2026. godine.

Članak 3.
	Sredstva iz članka 2. mogu se koristiti isključivo za provedbu programa/projekta sukladno uvjetima Javnog natječaja i prema Opisnom obrascu programa/projekta i proračuna programa/projekta.
	
Članak 4.
	Sredstva iz članka 2. isplatit će se jednokratno na račun korisnika IBAN_____________________________ koji se vodi kod _____________ banke, po realizaciji projekta.


Članak 5.
Radi kontrole namjenskog korištenja sredstava korisnik se obvezuje da će davatelju dostaviti Izvještaj o provedbi programa/projekta koji treba sadržavati:
Opisni izvještaj sa financijskim izvještajem (dostavlja se u tiskanom obliku poštom, ili osobno) uz dokumentiranje troškova i priloge: 
- za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
- za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
- ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl. 
- priloge vezane uz provedbu programa/projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)
	Korisnik podnosi završni izvještaj o provedbi do 30.11.2026. godine. Izvještaji se podnose na propisanim obrascima davatelja.

Članak 6.
	Davatelj pridržava pravo kontinuiranog praćenja i vrednovanja izvršenja programa/projekta korisnika iz članka 1, te preispitivanje financija i troškova u bilo koje vrijeme trajanja financiranja te u razdoblju od 1 godine nakon završetka programa/projekta.
	Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

Članak 7.
	Korisnik ovlašćuje davatelja da radi nadzora namjenskog korištenja sredstava iz čl. 1. neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje programa/projekta.

Članak 8.
         Korisnik se obvezuje pravodobno obavijestiti davatelja o manjim i većim izmjenama ugovora. Manje izmjene ugovora mogu biti:
- Izmjene proračuna između proračunskih poglavlja manje od 15%,
- Zamjena člana projektnog tima,
- Promjena bankovnog računa Korisnika,
- Promjena adrese ili drugih kontakata Korisnika,
- Male promjene programa ili projekta koje ne utječu na njegov opseg i ciljeve (npr. manje  
   promjene u vremenskom rasporedu provedbe aktivnosti),
 -Produženje roka završetka projekta.

Manje izmjene ne zahtijevaju izradu Dodatka ugovoru, ali za produženje roka završetka projekta Korisnik mora pribaviti suglasnost općinskog načelnika.

	Veće izmjene ugovora su: 
- Izmjene proračuna između proračunskih poglavlja veće od 15%
- Dodatak novih aktivnosti u program ili projekt
- Promjena programskih ili projektnih aktivnosti koja značajno utječe na opseg i ciljeve

	Veće izmjene ugovora zahtijevaju izradu Dodatka ugovoru i njegovo potpisivanje od strane Davatelja i korisnika. Davatelj odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.	

Članak  9.
	Izmjene ugovornih obveza korisnik može zatražiti do isteka roka izvršenja projekta / programa. Svaka izmjena ugovornih obveza treba biti zatražena i odobrena u pisanom obliku.
Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

		Korisnik ne može zatražiti izmjene u provedbi programa/projekta ili prenamjenu pojedinih stavki proračuna nakon proteka razdoblja provedbe iz članka 1.
	Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.
	Davatelj ima pravo ne odobriti prenamjenu dijela sredstava ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

Članak 10.
	Ako davatelj utvrdi da je korisnik nenamjenski koristio sredstva financijske potpore za izvršenje programa/projekta iz članka 1. ovog ugovora ili nije proveo program/projekt u ugovorenom razdoblju a nije zatražio produženje roka, ako nije podnio odgovarajuće izvještaje u roku i sa sadržajem određenim u članku 4. ili ako davatelju ne omogući nadzor nad namjenskim korištenjem sredstava iz članka 5. i 6, daljnja isplata bit će obustavljena, a korisnik je dužan vratiti primljena nenamjenski utrošena ili neutrošena sredstva, u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

Članak 11.
	Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće (2) dvije godine.

Članak 12.
	Korisnik se obvezuje na svim tiskanim, video i drugim materijalima vezanim uz program/ projekt istaknuti naziv davatelja kao institucije koja financira program/projekt koji je predmet ugovora.

Članak 13.
	Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

Članak 14.
           Potpisivanjem ovog ugovora korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u promidžbi političkih stranaka niti prikupljati financijska sredstva za financiranje političkih stranaka za sve vrijeme trajanja ovog ugovora.

Članak 15.
	U slučaju da se spor u provedbi ovog ugovora između davatelja i korisnika ne može riješiti sporazumno, niti putem postupka mirenja, spor rješava stvarno nadležan sud u Karlovcu.

Članak 16.
       Opisni obrazac programa/projekta sa proračunom programa/projekta koje je korisnik dostavio prijavljujući se na poziv, sastavni su dio ovog ugovora te čine njegov Prilog 1.

Članak 17.
       Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti KLASU i URBROJ ugovora i naziv projekta/programa te ga poslati na sljedeću adresu:


Za davatelja
Općina Saborsko
Senj 44, Saborsko
047/571-200
opcinasaborsko@saborsko.tcloud.hr

Za korisnika


________________________


Članak 18.
     Ovaj ugovor sastavljen je u dva (2) istovjetna primjerka, jedan (1) primjerak za korisnika, a jedan (1) primjerak za davatelja.


Članak 19.
  Ugovor stupa na snagu s danom kad ga potpišu obje ugovorne strane. 



KLASA: 402-01-26-01/1
URBROJ: 2133-15-02-26-



U Saborskom, _______________ 2026.

